

PROJEKTS uz 29.11.2023.

IKS komitejā 06.12.2023.

Finanšu komitejā 20.12.2023.

domē: 28.12.2023.

sagatavotājs: Eva Upesleja

ziņotājs: Everita Kāpa

 LĒMUMS

Ādažos, Ādažu novadā

2023.gada 28.decembrī Nr**.**«DOKREGNUMURS»

**Par pirmtiesību izmantošanu un bezmantinieka mantas pārņemšanu Ādažu pašvaldības īpašumā**

Ādažu novada pašvaldības dome izskatīja zvērināta tiesu izpildītāja Gintera Hmeļevska 2023. gada 18. oktobra pieprasījumu izpildu lietā Nr. 00003/084/2023-BL (pašvaldības reģ. Nr. ĀNP/1-11-1/22/5566), ar lūgumu informēt, vai pašvaldība sniegs atļauju turpināt nekustamā īpašuma Ojāra Vācieša iela 22-9, Carnikava, Carnikavas pagasts, Ādažu novads, kadastra Nr.80529000058 (turpmāk - Nekustamais īpašums) atsavināšanas procesu kreditoru pretenziju apmierināšanai, vai arī izmantos pirmtiesību, lai paturētu sev Nekustamo īpašumu pašvaldības funkciju īstenošanai, atbilstoši Publiskas personas mantas atsavināšanas likuma 5. panta devītajai un desmitajai daļai, kā ar Ministru kabineta 2013. gada 2. jūlija noteikumu Nr.364 “Noteikumi par zvērināta tiesu izpildītāja rīcību ar bezmantinieku mantu” (turpmāk – Noteikumi) 10. un 11.2. punktam.

Izvērtējot ar pieprasījumu saistītos apstākļus, konstatēts:

1. Atklājoties bezmantinieka mantai, pašvaldība 20.12.2022. vērsās pie zvērināta notāra ar iesniegumu par mantinieku uzaicināšanu. Mantojuma atklāšanās tika izsludināta oficiālajā izdevuma “Latvijas Vēstnesis” 22.12.2022. 248. numurā. Mantojuma pieņemšanas termiņš beidzās 22.03.2023. Publikācijā noteiktajā termiņā mantinieki nepieteicās un mantojamā manta atzīta par bezmantinieku mantu saskaņā ar Civillikuma 416. pantu.
2. Pašvaldība pieteica kreditora prasījumus par Nekustamo īpašumu: nekustamā īpašuma nodokļu parādu 192,87 EUR apmērā pret pašvaldību un komunālo maksājumu parādu 616,27 EUR apmērā pret pašvaldības aģentūru “Carnikavas komunālserviss”.
3. Izvērtējot no kreditoriem saņemto informāciju un saskaņā ar Noteikumu 6.6. punktu, lietā par bezmantinieka mantas pārņemšanu un atsavināšanu Nr.00003/084/2023-BL zvērināts tiesu izpildītājs pieņēma lēmumus, ar kuriem atzina pieteiktās kreditoru pretenzijas.
4. Zvērināta notāre 31.07.2023. izsniedza aktu (reģistra Nr. 5243) par mantojuma lietas izbeigšanu un Nekustamais īpašums ir atzīts par bezmantinieku mantu.
5. Ar 2023. gada 1. janvārī spēkā stājās grozījumi Civillikumā, nosakot, ka likumā noteiktos gadījumos bezmantinieku manta var piekrist pašvaldībai. Tomēr ņemot vērā, ka Publiskas personas mantas atsavināšanas likums, iepretim Civillikumam, ir speciālais likums, zvērināta tiesu izpildītāja rīcībai ar pašvaldībai piekrītošu bezmantinieku mantu šobrīd ir saņemama pašvaldības lēmējinstitūcijas atļauja.
6. Tieslietu ministrija 05.10.2023. vēstulē Nr.1-13.10/2966 “Par pašvaldības lēmējinstitūcijas iesaisti pašvaldībai piekrītošas bezmantinieku mantas atsavināšanas norisē” norādīts, ka līdz attiecīgu grozījumu veikšanai Publiskās personas mantas atsavināšanas likumā, pašvaldībai saņemot zvērināta tiesu izpildītāja lūgumu lemt par atļaujas došanu pašvaldībai piekrītošas bezmantinieku mantas atsavināšanai, ir jāvadās pēc Publiskas personas mantas atsavināšanas likuma 5. panta ceturtajā daļā noteiktā, un lēmumu par atļaujas došanu jāpieņem pēc iespējas ātrāk, bet ne vēlāk kā divu mēnešu laikā.
7. Pašvaldību likuma 4. panta pirmās daļas 10. punkts noteic, ka viena no pašvaldības autonomajām funkcijām ir sniegt iedzīvotājiem palīdzību mājokļa jautājumu risināšanā, kā arī veicināt dzīvojamā fonda veidošanu. Ņemot vērā, ka pašvaldības rīcībā nav brīva dzīvojamā fonda, pašvaldība nespēj sniegt palīdzību dzīvokļa jautājumu risināšanā.

Nekustamā īpašuma platība ir 30.1 m2, tas atrodas ēkas otrajā stāvā un būtu piemērots pašvaldības palīdzības sniegšanai iedzīvotājiem dzīvokļu jautājumu risināšanā, tāpēc pašvaldībai jāizlemj, vai saskaņā Noteikumu 10. un 11.2. punktu pašvaldība izmantos pirmtiesību, lai paturētu sev Nekustamo īpašumu savu funkciju īstenošanai, vai arī pašvaldība sniegs atļauju turpināt Nekustamā īpašuma atsavināšanas procesu kreditoru pretenziju apmierināšanai.

1. Izmantojot pirmpirkuma tiesības, pašvaldībai būs jānodrošina Nekustamā īpašuma novērtēšanas izdevumu apmaksa. Saskaņā ar Noteikumu 120.1. punktu, zvērināta tiesu izpildītāja amata atlīdzība un izdevumi saistībā ar bezmantinieku mantas pārņemšanu (tai skaitā pārvaldīšanas izdevumi), mantas novērtēšanu un atsavināšanu tiek sadalīti pirmām kārtām. Provizoriski vērtētāja izmaksas varētu būt aptuveni 200,- EUR, bez pievienotās vērtības nodokļa.

Pamatojoties uz Pašvaldību likuma 4. panta pirmās daļas 10. punktu, kā arī 73. panta ceturto un piekto daļu, Publiskas personas mantas atsavināšanas likuma 5. panta ceturto, devīto un desmito daļu, Ministru kabineta 2013. gada 2. jūlija noteikumu Nr. 364 “Noteikumi par zvērināta tiesu izpildītāja rīcību ar bezmantinieku mantu” 10. un 11.2. punktu, kā arī ņemot vērā domes Izglītības komitejas 06.12.2023. atzinumu un Finanšu komitejas 20.12.2023. atzinumu, Ādažu novada pašvaldības dome

**NOLEMJ:**

1. Atbalstīt pirmtiesības izmantošanu, lai paturētu nekustamo īpašumu Ojāra Vācieša iela 22-9, Carnikava, Carnikavas pagasts, Ādažu novads, kadastra Nr.80529000058, pašvaldības funkciju īstenošanai.
2. Pēc zvērināta tiesu izpildītāja Gintera Hmeļevska pieprasījuma apmaksāt nekustamā īpašuma vērtētāja pakalpojumus 1. punkta izpildei.
3. Pēc vērtējuma saņemšanas izskatīt domē jautājumu par 1. punktā noteiktā nekustamā īpašuma iegādi par piespiedu pārdošanas vērtību.
4. Centrālās pārvaldes Juridiskajai un iepirkumu nodaļai – piecu darba dienu laikā no lēmuma pieņemšanas paziņot to zvērinātam tiesu izpildītājam G.Hmeļevskim.
5. Lēmuma 2. punkta izpildei nepieciešamo finansējumu līdz EUR 250,00 apmērā nodrošināt no Centrālās pārvaldes Nekustamā īpašuma nodaļas budžeta tāmes līdzekļiem.
6. Pašvaldības izpilddirektoram organizēt lēmuma izpildes kontroli.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Nosūtīt/izsniegt norakstus:

Iesniedzējam – 1 eks.

JIN, FN - @

Eva Upesleja, 25762764